recursal/SuperWikiNEXT-32B huggingface dataset:
**Կարսի սարահարթ**, գտնվում է Հայկական լեռնաշխարհում, Կարս գետի ավազանում, Կարմիր Փորակ (Ալլահյուեկբեր), Զարիշատ (Չլդըր), Եղնախաղի լեռնաշղթաների միջև։ Հարավում Կարսի սարահարթը զառիթափ լանջով ընդհատվելով Արաքսի հովտով՝ բաժանվում է Հայկական Պար լեռներից։ Բարձրությունը 1650-1850 մ է։

Կենտրոնական մասն ավելի բարձրադիր է, որտեղ կենտրոնացած են Արջո-Առիճ (Ալաջադաղ)՝ 2693 մ, Ցաղլիջա՝ 2966 մ և այլ երիտասարդ հանգած հրաբուխներ։ Կազմված է նշված և շրջակահրաբխային լեռներից արտավիժված վերին պլիոցենի ու անթրոպոգենի դոլերիտային բազալտներից և այլ հրաբխային ապարներից, որոնք տեղ-տեղ ծածկված են գետային ու լճային նստվածքներով։ Կենտրոնական բարձրադիր շրջանը շրջապատված է հրաբխային սարավանդներով՝ Նախիջևանի, Անիի, Տեկորի, Ցորնասարի և այլն։ Օգտակար հանածոներից բնորոշ են հրաբխային շինանյութերը։

Կլիման ցամաքային է՝ երկարատև ցուրտ ձմեռներով, կարճատև, շոգ և չոր ամառներով։ Բնորոշ են լեռնահովտային քամիները։ Հուլիսի միջին ջերմաստիճանը 12-ից 16 °C է, հունվարինը՝ -8 °C, տարեկան տեղումները՝ 400-ից 500 մմ։ Կարսի սարահարթի վրա ձմռանը հաստատվում է տեղական անտիցիկլոն, որտեղ օդի բացարձակ նվազագույն ջերմաստիճանը ամենացածրն է Հայկական լեռնաշխարհում։ Խոշոր գետերից են Կարսը, Տեկորը, լճերից՝ Մեշկոն։ Կարս գետի ձախափնյա մասը ծածկված է բերրի սևահողերով։ Աջափնյակն ունի աղքատ բուսածածկույթ, Կարսի սարահարթը զուրկ է մակերևութային հոսքից։ Համարյա անտառազուրկ է, բուսածածկույթը տափաստանային և չոր տափաստանային է, բնորոշ են հացազգիները։

Ծանոթագրություններ
------------------

1. ↑  Հայաստանի Հանրապետության Ֆիզիկաաշխարհագրական օբյեկտների համառոտ տեղեկատու-բառարան, Երևան, «Գեոդեզիայի և քարտեզագրության կենտրոն ՊՈԱԿ», 2007, էջ 69 — 150 էջ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 347)։*  |
**Սեդրակ,** **Սեդրակ Յավրույան** կամ **Իվ Պետիտ** (*ֆր.՝ Setrak Yavruyan*, մարտի 17, 1931(1931-03-17), Ստամբուլ, Թուրքիա և Կոստանդնուպոլիս - հոկտեմբերի 21, 2006(2006-10-21), Սյուրեն), հայկական ծագմամբ ֆրանսիացի դաշնակահար։

Կենսագրություն
--------------

Սեդրակ Յավրույանը նախնական երաժշտական կրթությունը ստացել է Ստամբուլում։ 1948 թվականին բնակություն է հաստատել Փարիզում, որտեղ սովորել է ֆրանսիական մասնավոր երաժշտական դպրոցում՝ Ալֆրեդ Դենի Կորտոյի մոտ, իսկ Փարիզի կոնսերվատորիայում՝ Մարգարիտ Լոնգի և Իվոն Լեֆեբուրեի մոտ։ Սեդրակը 1953 թվականին կոնսերվատորիան՝ որպես դաշնակահար ավարտելուց հետո, հետագայում ավարտել է նաև Եվգենի Բիգոյի դիրիժորական դասընթացը։

1967 թվականին Սեդրակ Յավրույանը ստացել է Ֆրանսիայի քաղաքացիություն և փոխել է անձնագրային անունը՝ թողնելով իր սկզբնական անունը՝ առանց իր ազգանվան, որպես գեղարվեստական կեղծանուն՝ **Իվ Պետի** (*ֆր.՝ Yves Petit*):

Սեդրակը հիմնականում մասնագիտացել է Ֆրեդերիկ Շոպենի և նրա ուսանողների և իրավահաջորդների (Կառլ Թաուզիգ, Կարոլ Միկուլի, Ժորժ Մատիա և այլն) ստեղծագործությունների կատարմամբ։

Սեդրակի հետաքրքրությունը լեհական երաժշտության նկատմամբ առաջացել է ավելի ուշ, մասնավորապես, 1987 թվականին։ Նա Բալթյան ֆիլհարմոնիկ սիմֆոնիկ նվագախմբի հետ կատարել է դաշնամուրային կոնցերտի պրեմիերային ձայնագրությունը՝ Վոյցեխ Ռայսկիի ղեկավարությամբ։ Սեդրակի մյուս ձայնագրությունների շարքում, առաջին հերթին առանձնանում է կրկնակի ալբոմը` Ժորժ Բիզեի բոլոր դաշնամուրային ստեղծագործություններով. այս տեսակի մեջ առաջին ռեկորդը, որն առաջացրել է մասնագետների մոտ մեծ հետաքրքրություն։ Բացի այդ, Սեդրակը ձայնագրել է Մոդեստ Մուսորգսկիի Պատկերներ ցուցահանդեսից, Միլի Բալակիրև՝ Ֆանտազիա, Ֆերենց Լիստի ՝ բոլոր Հունգարական ռապսոդիաները և այլն։ Դերասանուհի և երգչուհի Աննա Բերանժեի հետ միասին նա մասնակցել է Ֆրանսիս Պուլենկի «Մարդու ձայնը» օպերայի արտադրությանը, ռեժիսոր Անտուան Վիտես (1982)։

Ծանոթագրություններ
------------------

1. 1 2  isni կայքում
2. ↑  *Setrak* (Bibliothèque nationale de France ed.).
3. ↑  Jean-Pierre Thiollet, *88 notes pour piano solo*, "Solo nec plus ultra", Neva Editions, 2015, 51. ISBN 978 2 3505 5192 0.

Արտաքին հղումներ
----------------

* «Franz Liszt, 4 Valses oubliées (1881--84). Setrak - YouTube». *www.youtube.com*. Վերցված է 2020 թ․ դեկտեմբերի 19-ին.
* «FY SOLSTICE - Classical Label - Setrak». *www.solstice-music.com*. Վերցված է 2020 թ․ դեկտեմբերի 19-ին.
* «Try the TIDAL Web Player». *listen.tidal.com* (անգլերեն). Վերցված է 2020 թ․ դեկտեմբերի 19-ին.
* «Liszt: Piano Sonata in B Minor & Piano Works by Setrak» (ավստրալիական անգլերեն). Վերցված է 2020 թ․ դեկտեմբերի 19-ին.
* «Setrak․ Welcome to ISNI». *isni.oclc.org*. Վերցված է 2020 թ․ դեկտեմբերի 20-ին.(չաշխատող հղում)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Allmusic · Discogs · MusicBrainz |
|  |
| 

|  Չափորոշչային վերահսկողություն |
| --- |
|  |
| BNF: 13899682t · GND: 1089790155 · ISNI: 0000000079779424 · LCCN: n83174046 · NUKAT: n2011154041 · VIAF: 75232585 · WorldCat VIAF: 75232585 |

 |

 |
**Թուրքսել** (թուրքերեն՝ Turkcell), Թուրքիայում բջջային կապի առաջատար օպերատոր։ Կենտրոնակայանը գտնվում է Ստամբուլում։ 2011 թվականի սեպտեմբերի 30-ի տվյալներով Turkcell-ը ունի 34.4 միլիոն բաժանորդ։ Հիմնադրվել է 1994 թվականին, երբ Թուրքիայում սկսել է գործել GSM առաջին ցանցը։ Ընկերության ակտիվները գտնվում են Նյու Յորքի ֆոնդային բորսայում։

Ընկերության բաժնետոմսերի 51%-ը պատկանում է Turkcell Holding-ին, որի 53%-ը պատկանում է Çukurova Telecom Holdings-ին, իսկ 47%-ը՝ շվեդաֆիննական Telia Company-ին։ Ընկերության տարեկան շրջանառությունը կազմում է $12,46 միլիարդ։ Ընկերության տնօրենների խորհրդի նախագահը Մուզաֆեր Աքփընարն է։

Գործունեություն
---------------

GSM-ցանցը ծածկում է Թուրքիայի տարածքի 80,44 %-ը, որտեղ բնակվում է երկրի բնակչության 97,21 %-ը։

Turkcell-ի բազային բջջային կայանը
Turkcell-ը 2009 թվականի մարտին ծառայություններ է մատուցել 62 միլիոն բաժանորդի։ 2010 թվականի տվյալներով ընկերության շրջանառությունը կազմել է $5,96 միլիարդ, զուտ շահույթը՝ $1,17 միլիարդ։

### Հյուսիսային Կիպրոս

Turkcell-ը գործում է նաև Թուրքիայի սահմաններից դուրս։ Հյուսիսային Կիպրոսի Թուրքական Հանրապետությունում այն գործում է Kuzey Kıbrıs Turkcell բրենդի ներքո։ Բրենդը գործում է Կիպրոս կղզու միայն թուրքական հատվածում։ KKTCELL-ը առանձին է գործում Turkcell-ից, չնայած որ երկուսն էլ պատկանում են միևնույն հոլդինգին։ Ներկայումս Kuzey Kıbrıs Turkcell-ը Հյուսիսային Կիպրոսում բջջային կապի ամենախոշոր օպերատորն է։ Kuzey Kıbrıs Turkcell-ի համարները բուն թուրքական համարներից շատ հեշտ է տարբերելը, քանի որ դրանք սկսվում են +90(533)8XX-XXXX կոդով։

Ծանոթագրություններ
------------------

1. 1 2
2. ↑  «Արխիվացված պատճենը». Արխիվացված է օրիգինալից 2015 թ․ սեպտեմբերի 24-ին. Վերցված է 2017 թ․ փետրվարի 10-ին.
3. ↑  «History». Turkcell. Արխիվացված է օրիգինալից 2012 թ․ հուլիսի 1-ին. Վերցված է 2012 թ․ հունիսի 13-ին.
4. 1 2  *Тимофей Дзядко*. Скидка от «Альфы» // Ведомости, № 48 (2318), 19 марта 2009
5. ↑  Игорь Цуканов. «Турецкий соперник Altimo». // Ведомости, 17.05.2011, № 87 (2853). Արխիվացված օրիգինալից 2012 թ․ հունիսի 2-ին. Վերցված է 2011 թ․ մայիսի 17-ին.

Արտաքին հղումներ
----------------

* Turkcell Արխիվացված 2009-08-17 Wayback Machine-ի պաշտոնական կայք էջ
* Vodafone buys Turkish mobile firm, *BBC News*, 13 December 2005
* Turkey's Turkcell buys Belarus's BeST for $500 mln(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Turkcell» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | ISNI: 0000000404392574 · Microsoft: 204489386 |

 |
**Լեքս Ֆրիդման** (անգլ.՝ Lex Fridman) հրեական ծագումով ամերիկա-ռուս գիտնական և բլոգեր։ Նրա գիտական հետազոտությունների ոլորտն է համակարգչային տեխնիկան և արհեստական ինտելեկտը։ YouTube-ի ալիքում նրա հյուրերի թվում են Իլոն Մասկը, Ջորդան Պիտերսոնը, Վիտալի Բուտերինը, Օլիվեր Սթոունը, Սեմ Ալթմանը, Իլյա Սուցկևերը և այլք։

Կենսագրություն
--------------

Ծնվել է Չկալովսկում 1983 թվականի օգոստոսի 15-ին, մեծացել է Մոսկվայում։ Նրա հայրը՝ Ալեքսանդր Արկադևիչ Ֆրիդմանը, ծնված Կիևում, Ուկրաինական Խորհրդային Սոցիալիստական Հանրապետություն, ֆիզիկոս, պրոֆեսոր և Դրեքսելի համալսարանի պլազմայի ինստիտուտի տնօրեն։ Մայրիկը մեծացել է Խարկովում, Ուկրաինական Խորհրդային Սոցիալիստական Հանրապետություն։ 1994 թվականին 11 տարեկան հասակում տեղափոխվել է Ամերիկայի Միացյալ Նահանգներ։ 2014 թվականին ստացել է համակարգչային ճարտարագիտության դոկտորի կոչում։

Ծանոթագրություններ
------------------

1. ↑
2. ↑
3. ↑  Opinion | Meet the Renegades of the Intellectual Dark Web - The New York Times
4. ↑  «Lex Fridman» (անգլերեն).
5. ↑  Nyheim Plasma Institute
6. ↑  Alexander Fridman on Google Scholar

Արտաքին հղումներ
----------------

* Լեքս Ֆրիդմանը Google Scholar-ում
**Սանդրո Նիսևիչ** (խորվ.՝ Sandro Nicević, հունիսի 16, 1976(1976-06-16), Պուլա, Իստրիա, Խորվաթիա), հանգստի անցած խորվաթ պրոֆեսիոնալ բասկետբոլիստ, որը վերջին անգամ խաղացել է իտալական Ա սերիայի լիգայի «Օռլանդինա Բասկետ» պրոֆեսիոնալ բասկետբոլային ակումբում։

Մասնագիտական կարիերա
--------------------

Նիսևիչը սկսել է բասկետբոլ խաղալ իր ծննդավայրի «Գրադին Պուլա» ակումբում։ Շուտով նրանով հետաքրքրվել է Խորվաթիայի «Ցիբոնա» բասկետբոլային ակումբը։ Վերջինիս քույր «Ֆրանկ» և «Բենստոն» թիմերում երկու մրցաշրջան անցկացնելուց հետո Նիցևիչը միացել է «Ցիբոնայի» հիմնական կազմին և դարձել թիմի կարևոր անդամ։ 2001 թվականին Նիցևիչը հեռացել է «Ցիբոնայից» և սկսել իր շրջագայությունը Եվրոպայով մեկ՝ խաղալով Սլովենիայի «Օլիմպիա», Ֆրանսիայի «Լե Ման», Հունաստանի «AEK», Իսպանիայի «Մալագա», Թուրքիայի «Բեշիքթաշ» և Իտալիայի «Տրևիզո» և «Մոնտեգրանարո» բասկետբոլային ակումբներում։

2012 թվականին հանգստի անցնելուց հետո Նիցևիչը վերսկսել է իր կարիերան՝ օգնելով իր նախկին ակումբներին։ Նախ՝ 2013 թվականի հունվարին նա մեկ խաղ է անցկացրել իր նախկին ակումբ «Տրևիզոյի» կազմում, որը որոշակի անկում էր ապրել իր գլխավոր հովանավոր Բենետոն ընտանիքի՝ հովանավորությունը դադարեցնելուց հետո։ 2013 թվականի փետրվարին պարզվել է, որ Նիցևիչը պայմանագիր է ստորագրել «Ցիբոնա» ակումբի հետ, որը ֆինանսական խնդիրներ ուներ։ «Ցիբոնայի» կազմում «Ցեդևիտա» թիմի դեմ իր առաջին խաղի ընթացքում խփել է «buzzer beater» գոլը Խորվաթիայի գավաթի եզրափակչում։

2013 թվականի հուլիսին Նիսևիչն ընդունել է իտալական երկրորդ դիվիզիոնի «Օրլանդինա Բասկետ» ակումբի առաջարկը։

Խորվաթիայի ազգային հավաքական
----------------------------

Նիսևիչը եղել է Խորվաթիայի բասկետբոլի տղամարդկանց ազգային հավաքականի անդամ։ Նա խաղացել է Եվրոբասկետ 1997, Եվրոբասկետ 2003 բասկետբոլային մրցույթներում, 2008 թվականի Օլիմպիական խաղերում և Եվրոբասկետ 2009-ում։

Ծանոթագրություններ
------------------

1. ↑  «Sandro Nicević se vratio u Italiju, Mario Stojić u Njemačku». Sportnet. Արխիվացված է օրիգինալից 2015 թ․ սեպտեմբերի 24-ին. Վերցված է 2013 թ․ հուլիսի 16-ին.

Արտաքին հղումներ
----------------

* Euroleague.net Profile
* Eurobasket.com Profile

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ACB (խաղացող) · Basketball-Reference.com (Եվրոպա) · Eurobasket.com (խաղացող) · EuroLeague (խաղացող) · RealGM · Ադրիատիկ լիգա · ՖԻԲԱ |

 |
**Ջեյմս Ռոբերտ Ռասել** (1953[…], Նյու Յորք, Նյու Յորք, ԱՄՆ), ամերիկացի արևելագետ, իրանագետ և հայագետ, Հարվարդի համալսարանի մերձավորարևելյան լեզուների և քաղաքակրթությունների ֆակուլտետի Մեսրոպ Մաշտոցի անվան հայագիտության ամբիոնի նախկին պրոֆեսոր։

Կենսագրություն
--------------

Ռասելը ծնվել է Նյու Յորքում և մեծացել Նյու Յորքի Վաշինգթոն Հայթս թաղամասում։ Ծնվել է հրեա ընտանիքում։ 1974 թվականին ավարտել է Կոլումբիայի համալսարանը, իսկ 1977 թվականին՝ Օքսֆորդի համալսարանը, որտեղ իր դասախոսների թվում են եղել Նինա Գարսոյանը և Չարլզ Դաուսեթը։ Դոկտորի աստիճան է ստացել Լոնդոնի համալսարանի Արևելյան և աֆրիկյան ուսումնասիրությունների դպրոցից (SOAS)։ 1982 թվականին ատենախոսություն է պաշտպանել, որի խորագիրն էր «Զրադաշտականությունը Հայաստանում»։ Հետագայում այն հրապարակվել է Հարվարդի համալսարանի հրատարակչության կողմից։ Դոկտորի կոչումն ստանալուց անմիջապես հետո վերադարձել է Նյու Յորք և դասավանդել է Կոլումբիայի համալսարանի մերձավորարևելյան լեզուների և մշակույթների ֆակուլտետում։ Այնուհետ տեղափոխվել է Իսրայել և դասավանդել է Երուսաղեմի հրեական համալսարանում։

1992 թվականին նշանակվել է Հարվարդի համալսարանի մերձավորարևելյան լեզուների և քաղաքակրթությունների ֆակուլտետի Մեսրոպ Մաշտոցի անվան հայագիտության ամբիոնի վարիչ` փոխարինելով 1969 թվականից այդ պաշտոնը զբաղեցնող Ռոբերտ Թոմսոնին։ Ռասելը զբաղեցրել է Մաշտոցի անվան ամբիոնը 1993 թվականից մինչև 2016 թվականը, երբ անցել է թոշակի։

Ռասելը Հարվարդի համալսարանի Եվրասիական և ռուսական ուսումնասիրությունների Դեյվիս կենտրոնի գործադիր մարմնի անդամ է։ Դասավանդել է Հայաստանում, Հնդկաստանում և Իրանում , Ռուսաստանի Գիտությունների ակադեմիայի Արևելյան ինստիտուտում և Սանկտ Պետերբուրգի պետական համալսարանում։

Քննադատություններ
-----------------

Ռասելը նկարագրվել է որպես «բարդ կերպար, որին հեշտ չէ դասակարգել և որ անծանոթ չէ առճակատման. ատված է և թուրքերի, և հայերի կողմից»։

Ռասելի աշխատությունները քննադատության են արժանացել հայ պատմաբաններ Արմեն Այվազյանի և Արմեն Պետրոսյանի կողմից, որոնք Ռասելին մեղադրում են փաստերը կոպտորեն աղավաղելու և հայոց պատմության ու մշակույթի մասին չհիմնավորված և խիստ վիճելի պնդումներ անելու մեջ։ Այվազյանը Ռասելին՝ ամերիկացի մի շարք այլ առաջատար հայագետների հետ միասին, համարում է «արևմտյան կեղծ հայագիտական դպրոցի» ներկայացուցիչներից մեկը։

Ծանոթագրություններ
------------------

1. 1 2  Գերմանիայի ազգային գրադարանի կատալոգ (գերմ.)
2. 1 2  NUKAT — 2002.
3. 1 2  AlKindi (Դոմինիկյան Արևելագիտության ինստիտուտի առցանց կատալոգ)
4. ↑  «Պաշտոնական էջ Հարվարդի համալսարանի կայքում». Արխիվացված է օրիգինալից 2019 թ․ ապրիլի 4-ին. Վերցված է 2021 թ․ օգոստոսի 19-ին.
5. ↑  Sanders Gabriel, "Reluctantly Thrust Into Spotlight, Armenia Scholar Becomes Equal Opportunity Offender", The Forward, 2007-10-10.
6. ↑  Այվազյան, Արմեն (1998). «Հայաստանի պատմության լուսաբանումը ամերիկյան պատմագրության մեջ». *www.hayq.org*. Վերցված է 2021 թ․ օգոստոսի 19-ին.
7. ↑  Պետրոսյան, Արմեն (2000). «Ջ. Ռասելի «հայագիտական» հնարանքները». *Պատմա-բանասիրական հանդես* (3): էջեր 241-257։.
**Սինյալ դը Բոտրաժ** (ֆր.՝ Signal de Botrange), Բելգիայի ամենաբարձր կետը, որի բարձրությունը ծովի մակարդակից 694 մետր է։ Գտնվում է երկրի արևելյան հատվածում, High Fens արգելավայրում, Լիեժ նահանգում։

Ֆիզիկաաշխարհագրական բնութագիր
-----------------------------

### Գտնվելու վայրը

Սինյալ դը Բոտրաժը գտնվում է Բելգիայի արևելյան մասում, Լիեժ նահանգում, Գերմանիայի սահմանից 10 կիլոմետր արևելք։ Գագաթը մատչելի է, այնտեղով անցնում է N676 Ռյու դը Բոտրանժ ավտոմայրուղին[2]: Սինյալ դը Բոտրաժը ծովի մակարդակից բարձր է 694 մետր և այն ոչ միայն Բելգիայի ամենաբարձր կետն է, այլ նաև Բենիլյուքսի։ Սինյալ դը Բոտրաժը հանդիսանում է High Fens արգելոցի մի մասը։

### Կլիմա

Շրջանը, որում գտնվում է բարձունքը, ենթարկվում է ավելի ուժեղ քամիների ազդեցությանը, քան Բելգիայի մնացյալ տարածքը։ Սինյալ դը Բոտրանժի միջին և նվազագույն օդի ջերմաստիճանը սովորաբար ավելի ցածր է, քան Բելգիայի ցանկացած այլ վայրում, չնայած (-25.6 °C) նվազագույն ջերմաստիճանն ավելի բարձր է, քան երկրի բացարձակ ռեկորդը (-30.1 °C), որը դիտվել է Ռոֆշոր քաղաքում։ Ձմռանը ջերմաստիճանը չի գերազանցում 0 °C-ին։ Ամռանը առավելագույն ջերմաստիճանը հազվադեպ է բարձրանում 30 °C-ից։

Սինյալ դը Բոտրանժի տեղումների քանակը տարեկան կազմում է 1450 մմ, ինչն ավելի բարձր է, քան Բելգիայի այլ շրջաններում ավելի բարձր է։ Ձմեռային ժամանակաշրջանը սովորաբար տևում է մոտ 130 օր։ Տեղումները կարող են լինել տարեկան 200 օր, իսկ ձյունը կարող է տևել մինչև 35 օր։ Ձյան ծածկույթի առավելագույն հաստությունը գրանցվել է 1953 թվականի փետրվարի 9-ին` 115 մմ։

Ձմռանը Սինյալ դը Բոտրանժը դառնում է ավանդական դահուկավազքի ժամանցատեղ.:

Պատմություն
-----------

1923 թվականին Սինյալ դը Բոտրանժի վերևում կառուցվել է Բալթիա աշտարակը, որի բարձրությունը 6 մետր է, իսկ 1934 թվականին կառուցվել է 24 մետր բարձրություն ունեցող հաղորդակցական աշտարակ, ինչը թույլ է տալիս Սինյալ դը Բոտրանժի բարձրությունը հասնի ծովի մակարդակից 718 մ բարձրության։

Մի քանի տասնամյակներ շարունակ Սինյալ դը Բոտրանժի վերևի հատվածում տեղակայված է եղել օդերևութաբանական կայանը։ 1999 թվականին այն փոխարինվել է Բելգիայի Թագավորական օդերևութաբանական համալսարանի ավտոմատ կայանով։

Ծանոթագրություններ
------------------

1. ↑  peakbagger.com
2. 1 2  «Signal de Botrange, Belgium» (անգլերեն). peakbagger.com. Վերցված է 2016 թ․ նոյեմբերի 18-ին.
3. ↑  *Rachel Crolla, Carl McKeating* Europe's High Points: Getting to the top in 50 countries. — Cicerone Press Limited, 2014. — 256 с. — ISBN 1849659605, 9781849659604
4. ↑  «Ski Botrange» (անգլերեն). ski-botrange.be. Արխիվացված է օրիգինալից 2014 թ․ դեկտեմբերի 18-ին. Վերցված է 2016 թ․ նոյեմբերի 19-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սինյալ դը Բոտրաժ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | VIAF: 305348757 · WorldCat VIAF: 305348757 |

 |
*Վիքիպեդիայում կան հոդվածներ Բալյան ազգանունով այլ մարդկանց մասին։*

**Լևոն Նիկողոսի Բալյան** (Լևոն բեյ Պալյան, 1855, օգոստոսի 29, Կոստանդնուպոլիս - 1925, դեկտեմբերի 11, Փարիզ), հայ ճարտարապետ։ Նիկողոս Բալյանի որդին։

Կենսագրություն
--------------

Լևոն Բալյանը ծնվել է Կոստանդնուպոլսում։ Ավարտել է Փարիզի կերպարվեստի բարձրագույն պետական դպրոցի ճարտարապետական բաժինը։ Ավարտելուց հետո վերադարձել է Կ.Պոլիս ու աշխատակցել հորեղբորը՝ Սարգիս Բալյանին։

Նրա արվեստը նոր երևույթ էր 18-19-րդ դարերի Թուրքիայի գեղարվեստական կյանքում։ Հիմնվելով բյուզանդական ճարտարապետության, Սինանի կառուցողական նորարարությունների, հայկական ճարտարապետական ավանդների վրա, ուսումնասիրելով արևմտյան ճարտարապետության մեջ առաջացած ոճերը, ստեղծել է տեղական գեղագիտական պահանջներից թելադրված կառույցներ։

Տես նաև
-------

* Բալյան ընտանիք

Ծանոթագրություններ
------------------

1. ↑  https://zarkfoundation.com/library/լևոն պալյան
2. ↑  Levon Bey Balian (1855-1925)

Արտաքին հղումներ
----------------


|  |  |
| --- | --- |
|  | ***Պալյան ընտանիք***էջը Վիքիպահեստում |

* Պալյան ընտանիքի մասին
* Բալյան ընտանիք
**Մարտիրոս Բեգլարի Մաղաքյան** (1923, Կալինինոյի շրջան), հայ մանկավարժ։ ԽՄԿԿ անդամ (1943): Հայրենական մեծ պատերազմի մասնակից։

Կենսագրություն
--------------

Մարտիրոս Մաղաքյանը ծնվել է 1923 թվականին, Կալինինոյի շրջանի Շահնազար գյուղում։ 1940 թվականին ավարտել է հայրենի գյուղի միջնակարգ դպրոցը, աշխատել է ավագ ջոկատավար, միաժամանակ դասավանդել ֆիզիկա և մաթեմատիկա։

1941 թվականի դեկտեմբերին զորակոչվել է կարմիր բանակ։ Ծառայել է հայկական 409-րդ դիվիզիայում։ Ավագ սերժանտի կոչումով 1942 թվականի օգոստոսին մեկնել է ռազմաճակատ։ Մաղաքյանի մարտական ուղին սկսվել է Հյուսիսային Օսեթիայից, Օրջոնիկիձե քաղաքի մատույցներից։ 276-րդ դիվիզիայի կազմում մասնակցել է Պյատիգորսկի, Էսենտուկի, Կիսլովոդսկի, Ստավրոպոլի քաղաքների ազատագրմանը։ Մարտերում խիզախություն ցուցաբերելու համար պարգևատրվել է «Արիության համար» մեդալով։ 1943 թվականի մայիսին Մաղաքյանը ընդունվել է կուսակցության շարքերը։ Մասնակցել է նաև Ժիտոմիրի, Ռավնոյի և ուկրաինական մի շարք ուրիշ քաղաքների ու գյուղերի ազատագրմանը։ Այդ մարտերում ցուցաբերած քաջության համար Մաղաքյանն արժանացել է «Մարտական ծառայությունների համար» մեդալի և մի շարք շքանշանների։

Մաղաքյանը ռազմաճակատից տուն է վերադարձել1945 թվականի հոկտեմբերին։ Ավարտել է Երևանի մանկավարժական ինստիտուտը և շուրջ երեսուն տարի ֆիզիկա և մաթեմատիկա է դասավանդել ծննդավայրի միջնակարգ դպրոցում։

Պարգևներ
--------

* «Արիության համար» մեդալ
* «Մարտական ծառայությունների համար» մեդալ

Ծանոթագրություններ
------------------

1. 1 2 3  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
Անվան այլ կիրառումների համար տե՛ս՝ Ֆլանդրիա (այլ կիրառումներ)
Ֆրանսիական Ֆլանդրիան քարտեզի վրա
**Ֆրանսիական Ֆլանդրիա** (ֆր.՝ Flandre française, արևմտ․ ֆլամանդ․՝ Frans-Vloandern, հոլ.՝ Frans-Vlaanderen), նաև կոչվում է **Հարավային Ֆլանդրիա**, պատմական (ոչ վարչական) տարածաշրջան Ֆրանսիայի հյուսիսում։ Իրենից ներկայացնում է 1678 թվականին Նեյմեյխենյան հաշտության պայմանագրով Ֆրանսիային անցած նախկին Ֆրանդրիա (Ֆլանդերս) դքսության մի մասը։

Ներկայումս կազմում է Օ-դե-Ֆրանս (Նոր և Պա դը Կալե) տարածաշրջանի մի մասը։ Բաժանվում է 3 ենթաշրջանի՝ Վեստհուք կամ Ծավափնյա Ֆլանդրիա, ռոմանական Ֆլանդրիա և Ֆլամանդական Արտուա։

Գլխավոր քաղաքներն են Լիլը, Դուեն, Դյունքերքը, Ազբրուկը, Բայյոլը, Արրասը, Բետյունը, Սենտ Աման լեզ Օն, Լանսը, Սենտ Օմերը, Բուլոն սյուր Մերը։

Խոսվող լեզուներ
---------------

Պատմականորեն այս տարածաշրջանը երկլեզու է․ այստեղ խոսում էին ֆրանսերեն (պիկարդական բարբառ) և նիդերլանդերեն (արևմտաֆլամանդական բարբառ), չնայած 21-րդ դարի սկզբին ֆլամանդական բարբառը փաստացի դուրս էր եկել գործածումից։

Ծանոթագրություններ
------------------

1. ↑  Атлас. «Нор — Па-де-Кале, Французская Фландрия». *Атлас, Города и страны, моря и океаны. Вокруг Света, Тайны ХХ века, Целый мир в твоих руках* (ռուսերեն). Վերցված է 2018 թ․ սեպտեմբերի 15-ին.
2. ↑  Атлас. «Лилль, Французская Фландрия». *Атлас, Города и страны, моря и океаны. Вокруг Света, Тайны ХХ века, Целый мир в твоих руках* (ռուսերեն). Վերցված է 2018 թ․ սեպտեմբերի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանսիական Ֆլանդրիա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 11953148w · LCCN: n82277454 · SUDOC: 02750672X · VIAF: 137238665 · WorldCat VIAF: 137238665 |

 |
**Ալիսիա Ուիթ** (անգլ.՝ **Alicia Witt**, օգոստոսի 21, 1975(1975-08-21), Վուստեր, Մասաչուսեթս, ԱՄՆ), ամերիկացի երգչուհի և դերասանուհի։

Վաղ կյանք
---------

Ալիսիա Ուիթը ծնվել է Վուսթերում, Մասաչուսեթս նահանգում և մանուկ հասակում սկսել է հանդես գալ սիրողական բեմում։ 14 տարեկանում` միջնակարգ կրթության դիպլոմ ստանալուց հետո, նա տեղափոխվել է Հոլիվուդ, երաշժտություն և դերասանական վարպետութուն սովորելու նպատակով։  Մի քանի հեռուստաշոուների ժամանակ հանդես գալուց հետո, 1984 թվականին նա ստացել է Ալի Ատրեյդեսի դերը` Դևիդ Լինչի «Դյունա» ֆիլմում։

Կարիերա
-------

90-ականների սկզբին Ալիսիա Ուիթը սկսել է իր էկրանային կարիերան։ Անհայտ ֆիլմերում մի քանի դերերից հետո նա լավ գնահատականների է արժանացել, իսկ «Սանդես» կինոփառատոնին մրցանակի է ստացել`1994 թվականին «Սպանություն հաճույքի համար» ֆիլմում նկարահանվելու համար[1]: «Չորս սենյակներ» և «Պարոն Հոլլանդի Օպուսը» ֆիլմերում երկրորդ պլանի դերերից հետո, Ալիսյան «Սիբիլ», կատակերգական սերիալում մարմնավորել է Սիպիլդ Շեպերդ հերոսուհու դստեր դերը, որտեղ նկարահանվել է 1995-1998 թվականներին։ Այնուհետև նա գլխավոր դեր է մարմնավորել «Քաղաքային լեգենդները» ֆիլմում, այնուհետև ճանաչում է ձեռք բերել «Վանիլային երկինք», «Հաղորդագրությամբ սեր» և «Զայրույթի տեսանելիությունը» ֆիլմերում երկրորդային դերեր մարմնավորելու շնորհիվ։

2004 թվականին Ուիթը նկարահանվել է «Նեբելունգի մատանին»մինի սերիալում, այնուհետև ևս մի քանի հեռուստաֆիլմերում` Lifetim կանացի մալուխային ալիքի համար։  2007 թվականին Ալ Պչինոյի հետ նկարահանվել է «88 րոպե» աղետային ֆիլմում։ Հաջորդող տարիներին հիմնականում աշխատել է անկախ կինոյում, և երբեմն հայտնվել է հեռուստատեսությունում ՝ երկրորդական դերեր խաղալով «Օրենք և կարգ։ Հանցավոր մտադրություն», «Որբաթի երեկոյան լույսերը» սերիալներում։

Ծանոթագրություններ
------------------

1. 1 2  Internet Broadway Database — 2000.
2. 1 2  filmportal.de — 2005.
3. 1 2  *Deutsche Nationalbibliothek* Record #136905757 // Gemeinsame Normdatei (գերմ.) — 2012—2016.
4. ↑  «Alicia Witt- Biography». *Yahoo!*. Արխիվացված օրիգինալից 2012 թ․ դեկտեմբերի 13-ին. Վերցված է 2012 թ․ հոկտեմբերի 5-ին.

Արտաքին հղումներ
----------------

* Պաշտոնական կայք
* Ալիսյա Ուիթ Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալիսիա Ուիթ» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Deezer · Ինստագրամ · Spotify · ՏիկՏոկ · ՅուԹյուբ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 14239794z · CONOR: 33253731 · GND: 136905757 · ISNI: 0000000114759796 · LCCN: no2001048486 · NKC: xx0041391 · NLP: a0000001636989 · NUKAT: n2009133410 · SUDOC: 080716849 · VIAF: 81172494 · WorldCat VIAF: 81172494 |

 |

 |
*Վիքիպեդիայում կան հոդվածներ Մամիկոնյան ազգանունով այլ մարդկանց մասին։*

**Հայկազ Վիրաբի Մամիկոնյան** (1920, Փիփ, Դաշկեսանի շրջան, Ադրբեջանական ԽՍՀ), հայ մանկավարժ։ Հայրենական մեծ պատերազմի մասնակից։

Կենսագրություն
--------------

Հայկազ Մամիկոնյանը ծնվել է 1920 թվականին Ադրբեջանական ԽՍՀ Խանլարի շրջանի Փիփ գյուղում։ Յոթնամյա կրթությունն ստացել է գյուղի դպրոցում։ 1936 թվականին ավարտել է Կիրովաբադի մանկավարժական տեխնիկումում։ Գյուղի դպրոցում նախ եղել է ուսուցիչ, ապա՝ տնօրեն։

1941 թվականին կամավոր մեկնել է ռազմաճակատ, ծառայության անցնել 61-րդ հրաձգային դիվիզիայի 55-րդ հրետանային գնդի շտաբում։ Քաղեկի օգնական է նշանակվել 409-րդ հայկական հրաձգային դիվիզիայի 964-րդ հրետանային գնդում։ 1942 թվականի աշնանը դիվիզիան փոխադրվել է Հյուսիսային Կովկաս և մարտեր մղել Մոզդոկի մոտ, հասան Կիրովաբադ, որն ազատագրվել է 1944 թվականի հունվարի 10-ին։ Փետրվարի 18-ին մարտերից մեկում ծանր վիրավորվել է, բուժումից հետո զորացրվել բանակից։

Զորացրվելուց հետո Մամիկոնյանը նշանակվել է Խանլարի շրջանի Մուռուտի յոթնամյա դպրոցի տնօրեն։ Վեց տարի աշխատելուց հետո տեղափոխվել է Հայաստան, աշխատել Շամշադինի շրջանի Պառավաքար և Արծվաբերդ գյուղերի դպրոցներում։ Աշխատանքին զուգահեռ 1952 թվականին ավարտել է Բաքվի հեռակա մանկավարժական ինստիտուտը։ 1959 թվականին նշանակվել է Թալինի շրջանային ժողկրթբաժնի մեթոդիստ-տեսուչ, 1964 թվականին՝ Արզնիի ռուսական դպրոցի տնօրեն, իսկ հետո՝ Աբովյանի շրջժողկրթբաժնի տեսուչ, երկար տարիներ աշխատել է Աբովյան քաղաքի № 5 միջնակարգ դպրոցի ուսմասվար։ Բազմիցս մասնակցել է հանրապետական ու միութենական մանկավարժական ընթերցումներին և արժանացել խրախուսանքի։ Թարգմանել է մանկավարժ Վասիլի Սուխումլինսկու մի շարք աշխատություններ, նաև ուրիշ գրքեր։

Մամիկոնյանը պարգևատրվել է կառավարական պարգևներով, արժանացել «Ժողովրդական կրթության գերազանցիկ» կրծքանշանի։

Պարգևներ
--------

* «Ժողովրդական կրթության գերազանցիկ» կրծքանշան

Ծանոթագրություններ
------------------

1. 1 2 3  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
Անվան այլ կիրառումների համար տե՛ս՝ Ռոբին Լի (այլ կիրառումներ)
**Ռոբին Լի** (անգլ.՝ Robinne Lee, հուլիսի 16, 1974(1974-07-16), Մաունթ Վերնոն, Վեստչեստեր շրջան, Նյու Յորք, ԱՄՆ), ամերիկացի դերասան։

Կենսագրություն
--------------

Ռոբին Լին ծնվել է 1974 թվականի հուլիսի 16-ին ԱՄՆ-ի Նյու Յորք նահանգի Մաունթ Վեռնոնե քաղաքում։ Ավարտել է Կոլումբիայի համալսարանի իրավաբանական դպրոցը։

Կարիերա
-------

Կինեմատոգրաֆիայում դեբյուտը եղել է «Անհաջողակը» (1997 թվական) ֆիլմում։

Լիին առավել հաջողություններ բերեց 2003 թվականին նկարահանված «Ազգային անվտանգություն» ֆիլմը։ Ռոբին Լին ունեցավ նաև նշանակալի դերեր «Ազատեք մեզ Եվայից» (2003 թվական), «13-ից 30» (2004 թվական) և «Հիթչի մեթոդը» (2005 թվական) կատակերգություններում։ Ավելի ուշ նա նկարահանվեց մի քանի անկախ ֆիլմերում, ինչպես նաև երկրորդ պլանի դեր ունեցավ «Յոթ կյանք» (2008 թվական) ֆիլմում։

Հեռուստատեսությունում Լին խաղում է նաև երկրորդական դերեր՝ «Numb3rs» և «Փեյն ընտանիքի տունը» սերիալներում։ 2013-14 թվականներին դերասանուհին նկարահանվեց BET «Լինել Մերի Ջեյն» սերիալում, որտեղ կատարեց գլխավոր դերակատարի թնամու դերը։

Ծանոթագրություններ
------------------

1. 1 2  Internet Movie Database — 1990.
2. 1 2  «Robinne Lee - Biography». *Նյու Յորք Թայմս*. Վերցված է 2015 թ․ փետրվարի 13-ին.
3. ↑  «Actor Robinne Lee on breaking into Hollywood, independent film, and being a working mom». *Reel Mama*. 2012 թվականի հոկտեմբերի 12. Վերցված է 2015 թ․ փետրվարի 13-ին.

Արտաքին հղումներ
----------------

* Ռոբին Լի Internet Movie Database կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Չափորոշչային վերահսկողություն | GND: 1211210456 · ISNI: 0000000049652502 · LCCN: nr2004014446 · NKC: xx0264380 · VIAF: 59032212 · WorldCat VIAF: 59032212 |

 |
**Ալեքսանդր Արկադիի Զակարլյուկա** (հունիսի 24, 1995(1995-06-24), Կոհտլա-Յեռվե, Kohtla-Järve City, Իդա-Վիրումաա, Էստոնիա), ազգությամբ ռուս-էստոնացի է։ էստոնական «Ներվա-Տրանս» ֆուտբոոլային ակումբի հարձակվող է։

Կարիերա
-------

Ալեքսանդր Զեվերլյուկան սկսել է իր ֆուտբոլային կարիերան «Զենիթ» ֆուտբոլային ակումբում, բայց չկարողանալով ընդկրվել հիմնական կազմում , 2014 թվականին որոշում է կայացնում տեղափոխվել Նիժնի Նովգորոդի «Վոլգա» ֆուտբոլային ակումբ։ Նիժնի Նովգորոդում հանդես է եկել երիտասարդական հավաքականում։

2014 թվականին տեղափոխվել է Տուլայի «Արսենալ» ֆուտբոլային ակումբ, որի կազմում հանդես է եկել երիտասարդական հավաքականում։ Պրեմիեր Լիգայում «Արսենալ»-ի կազմում առաջին հանդիպումն անց է կացրել 2015 թվականի մարտի 21-ին, երբ Դմիտրի Ալենիչևը դեմ լինելով խաղը Մոսկվա տեղափոխելուն, խաղադաշտ դուրս բերեց փոխարինող կազմը «ԲԿՄԱ»-ի դեմ հանդիպման ժամանակ։ Խաղը ավարտվեց ի օգուտ բանակայինների 4-1 հաշվով։

«Արսենալից»-ից հեռանալուց հետո խաղացել է Պենզայի «Զենիթ», իսկ հետո էստոնական «Ներվա-Տրանս» ակումբներում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Дебютный матч Александра Закарлюки в Премьер-лиге

Արտաքին հղումներ
----------------

* Профиль на сайте sportbox.ru
* Ֆուտբոլիստի էջը *FootballFacts.ru* կայքում
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *soccerway.com* կայքում(անգլ.)
**Ջեմմա Սկուլմե** (լատիշ․՝ Džemma Lija Skulme, խորհրդային շրջանի փաստաթղթերում՝ Ջեմմա Օտտովնա Սկուլմե, սեպտեմբերի 20, 1925(1925-09-20), Ռիգա, Լատվիական Հանրապետություն - նոյեմբերի 9, 2019(2019-11-09), Ռիգա, Լատվիա), խորհրդային և լատվիացի նկարչուհի։ Լատվիական ԽՍՀ Ժողովրդական նկարիչ (1976), ԽՍՀՄ Պետական մրցանակի դափնեկիր (1984)։

Կենսագրություն
--------------

Ծնվել է 1925 թվականի սեպտեմբերի 20-ին Ռիգայում (Լատվիա)։ Ավարտել է Լատվիայի գեղարվեստի ակադեմիայի գեղանկարչության բաժինը, Ի. Ե. Ռեպինի անվան Լատվիայի գեղարվեստի ակադեմիայի ասպիրանտուրան (արվեստագիտության թեկնածու)։ Երկար տարիներ ղեկավարել է Լատվիայի նկարիչների միությունը։ Սկուլմեի անհատական ցուցահանդեսներ են անցկացվել Ռուսաստանում, Ավստրիայում, Գերմանիայում, Կանադայում, ԱՄՆ-ում։ Ատմոդի ակտիվ մասնակիցներից է, Ժողովրդական ճակատի առաջին դեմքերից մեկը, հետագայում ստորագրել է Ժողովրդական Կուսակցության ստեղծման մանիֆեստը։

Ընտանիք
-------

Ջեմման սերվել է նկարիչների տոհմից։ Նրա հայրը՝Օտո Սկուլմեն (1889-1967 թվականներ, մինչև 1961 թվականը Լատվիայի Գեղարվեստի ակադեմիայի ռեկտոր), մայրը Մարթա Լիեպինյա-Սկուլմեն (1890-1962) է։ Նկարիչներ էին նաև նրա հորեղբայրը, Ուգա (Ուգիս) Սկուլմեն և նրա որդին, Ջեմմայի զարմիկը` Յուրգիս Սկուլմեն։ Վերջինը պատկերում էր լատիշների կյանքը Սիբիրում, որը կոչվում էր «զրպարտություն խորհրդային իշխանության դեմ»։ Եվ Ջեմմա Սկուլմեի գլխավորությամբ Նկարիչների միությունը քվեարկեց նրան իր շարքերից հեռացնելու օգտին։ 90- ամյա նկարիչը հետագայում խոստովանեց, որ «Դա պատմականորեն պայմանավորված դավաճանություն էր»։ 

Առաջին ամուսինը եղել է դերասան Արթուր Դիմիտրեսը (1915-1986), և այդ ամուսնությունից ծնվել է որդին Յուրիս Դիմիտրեսը (1947), որը հետագայում դարձավ նկարիչ պլակատիստ։  

Երկրորդ ամուսինը եղել է նկարիչ Օյարս Գուստավովիչ Աբոլսը (1922-1983), որից ունեցել է աղջկան Մարթա Սկուլմեին (1962)։

Պարգևներ և կոչումներ
--------------------

* ԽՍՀՄ Պետական մրցանակ (1984) - «Երգ» («Հարյուր տարի առաջ», «Կայծակը ճեղքում է երկինքը», «Երգ»), «Թելեր» և «Սերունդ» եռածալ նկարի համար
* Լատվիական ԽՍՀ Ժողովրդական նկարիչ (1976)
* Լատվիական ԳԱ Պատվավոր անդամ
* Լատվիական Գեղարվեստի ակադեմիայի պատվավոր դոկտոր
* Երեք աստղերի շքանշան (1995)

Ծանոթագրություններ
------------------

1. 1 2  RKDartists (նիդերլ.)
2. 1 2 3 4 5 6
3. ↑  «Эксклюзив: Джемма Скулме, которая «и в 90 всё ещё оптимистка»». Վերցված է 2017 թ․ մարտի 7-ին.

Արտաքին հղումներ
----------------

* Biogrāfija un darbi Արխիվացված 2018-11-02 Wayback Machine
* Intervija ar Džemmu Skulmi
* Biogrāfija un darbi
* Džemma Skulme pret varu ar brīvas mākslas garu

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեմմա Սկուլմե» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave |
|  |
| 

|  Չափորոշչային վերահսկողություն |
| --- |
|  |
| BNF: 16577589z · GND: 110028570 · ISNI: 0000000078563939 · LCCN: n83064107 · LNB: 000026207 · NLP: a0000003284902 · VIAF: 95744315 · ULAN: 500010372 · WorldCat VIAF: 95744315 |

 |

 |
Քոլեջի աշտարակը:
**Սենթ Ջոնս** (անգլ.՝ St John's College), Օքսֆորդի համալսարանի քոլեջ։ Համարվում է համալսարանի ամենահարուստ քոլեջը, որի բյուջեն 2010 թվականին եղել է 313 միլիոն ֆունտ։ 2015 թվականին քոլեջի բյուջեն կազմել է 442.2 ֆունտ ստերլինգ։

Քոլեջի շինությունը գտնվում է մեծ տարածքում, դրանք ներառում են ինչպես ժամանակակից շինությունները, այնպես էլ քոլեջի հին շենքը։

Քոլեջը Սենթ Ջեյլսում զբաղեցնում կենտրոնական տեղ և ունի ուսանողական մասնաշենք՝ կազմված 390 ուսանողից և 250 ասպիրանտներից, ինչպես նաև ավելի քան 100 ակադեմիկական անձնակազմից։ Քոլեջում աշխատում են նաև ավելի փոքր կազմով այլ աշխատանքային խմբեր։

Պատմություն
-----------

1555 թվականի մայիսի 1-ին, Լոնդոնի քաղաքապետ Թոմաս Ուայթը թագավորից թույլատվություն է ստացել կառուցելու Օքսֆորդի համալսարանի ուանողների համար բարեգործական մի քոլեջ։

Ի սկզբանե քոլեջում սովորում էին կաթոլիկ հոգևորականներ՝ հակահեղափություն անցկացնելու համար, որը կազմակերպել էր Մարի Թյուդոր թագուհին։ Հետագայում քոլեջում սովորեցին արդեն անգլիացի հոգևորականներ։ Քոլեջ նաև հայտնի դարձավ շնորհիվ իր բժշկական և իրավաբանական ֆակուլտետների։

Հայտնի աշակերտներն ու շրջանավարտները
------------------------------------

* Թոնի Բլեեր
* Ապհիստ Վետչաչիվա
* Ուիլյամ Լոդ
* Վիլյամ Հելլոուզ Միլլեր
* Ռհոդրի Մորգան
* Լեսթեր Փիրսոն
* Դին Ռասկ
* Ջոն Ուեյն
* Գվինվոր Էվանս

* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Saint John Baptist College in the University of Oxford (2015 թ․ դեկտեմբերի 7). «Annual Report and Financial Statements» (PDF). էջ 7. Վերցված է 2016 թ․ մարտի 2-ին.
2. 1 2  «About Us». St John's College Oxford. Վերցված է 2012 թ․ հոկտեմբերի 14-ին.
3. ↑  St John's College, Oxford (2012 թ․ հոկտեմբերի 31). «Report and Financial Statements» (PDF). էջ 21. Վերցված է 2013 թ․ հունիսի 25-ին.

Արտաքին հղումներ
----------------

* Պաշտոնական կայք
* St John's College JCR Արխիվացված 2011-07-16 Wayback Machine
* Virtual Tour of St. John's College Արխիվացված 2016-03-03 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սենթ Ջոնս քոլեջ (Օքսֆորդ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 2115564-1 · ISNI: 0000000122966373, 0000000406325885 · LCCN: n80073525 · VIAF: 152441516 · WorldCat VIAF: 152441516 |

 |
**Մարլա Լին Սոկոլոֆ** (անգլ.՝ Marla Lynne Sokoloff, դեկտեմբերի 19, 1980(1980-12-19), Սան Ֆրանցիսկո, Կալիֆոռնիա, ԱՄՆ), ամերիկացի դերասանուհի, երգչուհի և կիթառահար։ Մինչև 2003 թվականը «Smittin երաժշտության խմբի մենակատարն էր։

Կենսագրություն
--------------

Մարլա Լին Սոկոլոֆը ծնվել է 1980 թվականի դեկտեմբերի 19-ին, Սան Ֆրանցիսկոյում (Կալիֆոռնիա), օրթոպեդ Հովարդ Սոկոլոֆի և Սինդի Սոկոլոֆի ընտանիքում (օրիորդական ազգանունը Սուսման է)։ Մարլան եղբայր ունի `Ջարեդ Սոկոլոֆը, խոհարար։ Նրա ընտանիքը հրեաներ են, որոնք ծագում են Ռուսաստանից և Գերմանիայից։

Մարլան ավարտել է Լոս Անջելեսի արվեստի դպրոցը։

Կարիերա
-------

Մարլան սկսել է կինոյում նկարահանվել 1993 թվականից։ Նույն տարում նա նկարահանվել է երկու նախագծում` «Ես ամուսնացել եմ կացինով մարդասպանի հետ» ֆիլմում և «Տղան ճանաչում աշխարհը» հեռուստասերիալում։

1998-2004-ական թվականների ընթացքում Մարլան նկարահանվել է «Պրակտիկա» հեռուստասերիալում, որտեղ 113 դրվագում մարմնավորել է Լյուսի Հաթչերին։ Այս դերի համար նա երեք անգամ առաջադրվել է ԱՄՆ-ի Դերասանների գիլդիայի մցանակի (1999, 2000, 2001)։

Դերասանուհին մարմնավորել է ավելի քան 40 դեր կինոնկարներում և հեռուստասերիալներում։

Մարլան նաև երգչուհի է և կիթառահար։ Մինչև 2003 թվականը «Smittin» երաժշտական խմբի անդամ էր։

Անձնական կյանք
--------------

2009 թվականի նոյեմբերի 7-ից Մարլան ամուսնացած է թմբկահար Ալեք Պուրոյի հետ։ Ամուսիններն ունեն երկու դուստր ՝ Էլիոթ Էն Պուրոն և Օլիվ Մեյ Պուրո։

Ծանոթագրություններ
------------------

1. ↑  «Marla Sokoloff Biography (1980–)». Filmreference.com. Վերցված է 2010 թ․ օգոստոսի 1-ին.
2. ↑  Marla Sokoloff — Biography
3. ↑  Nicole Roberge. «On Her Own: Marla Sokoloff». Davidsvoice.org. Արխիվացված է օրիգինալից 2010 թ․ նոյեմբերի 26-ին. Վերցված է 2010 թ․ օգոստոսի 1-ին.
4. ↑  «Sokoloff: She's a scientist». Marla-sokoloff.com. 2010 թ․ հուլիսի 28. Արխիվացված է օրիգինալից 2010 թ․ մայիսի 23-ին. Վերցված է 2010 թ․ օգոստոսի 1-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարլա Սոկոլոֆ» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · Allmusic · AlloCiné · ČSFD · Discogs · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | BNF: 142285730 · ISNI: 0000000010827002 · LCCN: no2001102566 · NLP: a0000001256567 · VIAF: 5144008 · WorldCat VIAF: 5144008 |

 |
**Սեն–Լուի կղզի** (ֆր.՝ Île Saint-Louis), կամ **Սուրբ Լյուդովիկոսի կղզի**, Փարիզի կենտրոնում Սեն գետի երկու կղզիներից մեկն է։ Գտնվում է Սիտե կղզուց արևելք և միանում է նրան Սեն–Լուի կամրջով։ Մտնում է Փարիզի չորրորդ վարչական շրջանի մեջ։ Բնակչությունը՝ 2426 մարդ (2013)։

Պատմություն
-----------

Ի տարբերություն հարևան Սիտե կղզու, որի պատմությունը սկիզբ է առնում Անտիկ աշխարհից, Սեն-Լուին երկար ժամանակ մնացել է չբնակեցված։ Այն բաղկացած էր երկու փոքրիկ կղզուց (Île aux Vaches և Île Notre Dame), որոնք միմյանցից բաժանված էին գետաբազուկով։ Այս կղզիները պատկանում էին Փարիզի Աստվածամոր տաճարին և օգտագործվում էին որպես արոտավայրեր։ Այստեղ գալիս էին լվացարարուհիները սպիտակեղեն լվալու և դուելիստները՝ դուելներ անցկացնելու համար։

1614 թվականին Լյուդովիկոս XIII-ի հրամանով ինժեներ Քրիստոֆ Մարին սկսում է կարգի բերել կղզին․ առուն ծածկվում է, իսկ գետափը՝ ամրացվում։ Կառուցվում են Սենի ափերի հետ կապող կամուրջներ։ Սեն-Լուի կղզին փարիզյան Մարե թաղամասի հետ կապող կամուրջը մինչև այժմ էլ կրում է կառուցողի անվանումը՝ Մարիի կամուրջ։ Այն կառուցվել է 1635 թվականին և կառուցապատվել բնակելի տներով, ինչպես դա ընդունված էր այդ ժամանակներում։

Կղզու տարածքը ի սկզբանե օգտագործվել է առևտրականների և վաճառականների համար նախատեսված տներ կառուցելու համար։ Սակայն 1638 թվականից սկսած՝ նվիրապետության հետ վեճերի ավարտից հետո, այստեղ հաստատվել են նաև հարուստ քաղաքացիներ։ Կղզու կառուցապատումն իրականացվում էր ըստ խիստ նախագծի։ «Հյուրանոցների» (մասնավոր առանձնատներ) մեծամասնությունը կառուցվել են ճարտարապետների Լևո դինաստիայի նախագծերով։ Նմանօրինակ առանձնատներից է Լամբեր հյուրանոցը, որտեղ ժամանակին բնակվել են այնպիսի հայտնի մարդիկ, ինչպիսիք են Վոլտերը, Ժան Ժակ Ռուսոն և բարոն Գի դը Ռոտշիլդը։

1726 թվականին կղզին իր անվանումը ստանում է Լյուդովիկոս IX-ի պատվին, որը հռչակվում է սուրբ։ Ֆրանսիական հեղափոխության ժամանակ կղզին վերանվանվել է Եղբայրության կղզի (ֆր.՝ Île de la Fraternité), սակայն հետագայում վերադարձ է կատարվել *Սեն-Լուի կղզի* անվանմանը։

Այսօր կղզում բնակվում են Փարիզի ամենահարուստ մարդիկ։

Տեսարժան վայրեր
---------------

* Սեն-Լուի ան լ'Իլ եկեղեցի, ըստ Ֆրանսուա Լևոյի նախագծի,
* Լամբեր հյուրանոց, վերակառուցվել է 1640-1644 թվականներին, Լուի Լևո
* Լոզեն հյուրանոց, վերակառուցվել է 1656-1657 թվականներին ըստ Լուի Լևոյի նախագծի։ Նախկինում պատկանել է Ռիշելյե ընտանիքին։ 19-րդ դարում այստեղ հավաքվում էր Թեոֆիլ Գոթիեի, Շառլ Բոդլերի և նկարիչ Բուասարի հիմնադրած «Հաշիշիստների ակումբը»։ Ակումբի անդամների կազմում էին Օնորե դը Բալզակը, Ալեքսանդր Դյուման, Դելակրուան և Ժերար դը Ներվալը։
* Լևո հյուրանոց, կառուցել է Լուի Լևոն
* Բերտիյոն սրճարան, հայտնի է իր պաղպաղակներով։

### Կամուրջներ

* Սեն-Լուի կամուրջ, միացնում է Սիտեն կղզին Սեն-Լուիի հետ,
* Տուրնել կամուրջ, աջ ափի հետ,
* Լուի-Ֆիլիպի կամուրջ, ձախ ափի հետ,
* Մարիի կամուրջ, աջ ափի հետ,
* Սյուլլի կամուրջ, միացնում է Սենի երկու ափերը։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սեն Լուի կղզի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Universalis |
|  |
| Չափորոշչային վերահսկողություն | GND: 4544414-6 · VIAF: 249393498 · WorldCat VIAF: 249393498 |

 |
**Սերյոժա Գարեգինի Բեժանյան** (1923, Օձուն, Բորչալուի գավառ, Վրացական Սոցիալիստական Խորհրդային Հանրապետություն, ԱԽՖՍՀ, ԽՍՀՄ), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«Հայրենական մեծ պատերազմ»*, 1941-1945) մասնակից։

Կենսագրություն
--------------

Սերյոժա Բեժանյանը ծնվել է 1923 թվականին, Թումանյանի շրջանի Օձուն գյուղում։ Գյուղի միջնակարգ դպրոցն ավարտելուց հետո կամավոր մեկնել է կարմիր բանակ։ Զինվորական ծառայությունն սկսել է հայկական 409-րդ դիվիզիայում՝ որպես ռադիոկայանի պետ։ 1942 թվականի դեկտեմբերին նրանց զորամասը կռվել է Հյուսիսային Կովկասում, Մոզդոկ քաղաքի մատույցներում։ 1943 թվականի օգոստոսին Բեժանյանը փոխադրվել է 157-րդ հրաձգային բրիգադ, ուր նույնպես նշանակվել է ռադիոկայանի պետ։ Մասնակցել է Հյուսիսային Կովկասի մի շարք քաղաքների ու բնակավայրերի ազատագրմանը։ 1944 թվականի աշնանը Չորրորդ ուկրաինական ռազմաճակատում կռվել է Վորոշիլովգրադ քաղաքի ազատագրման մարտերին։ Մարտերից մեկում Սերյոժան վիրավորվել է և Սալսկի հոսպիտալում երկու ամիս բուժվելուց հետո կրկին մեկնել է ռազմաճակատ, 346-րդ դիվիզիա։ Ղրիմի ազատագրման համար Բեժանյանն իր ջոկատով անցել է Սիվաշը։ Ղրիմն ազատագրելուց հետո Սերյոժան գործուղվել է սպայական դպրոց, ավարտելուց հետո լեյտենանտի կոչումով 1944 թվականի սեպտեմբերին վերադարձել է 346-րդ դիվիզիա։ 1944 թվականի ամռանը դիվիզիան Մերձբալթիկայում ջախջախել է գերմանական զորախմբերին։ Ցուցաբերած խիզախության համար պարգևատրվել է «Հայրենական պատերազմի» 2-րդ աստիճանի շքանշանով։ Սեպտեմբերի 11-ին Սերյոժան ծանր վիրավորվել է, ապաքինվելուց հետո, 1945 թվականի մարտին, զորացրվել է բանակից։

Զորացրվելուց հետո Բեժանյանը երկար տարիներ աշխատել է Ալավերդու Սպանդարյանի անվան միջնակարգ դպրոցում, եղել է զինղեկ, դասավանդել է նաև աշխարհագրություն։ Ռազմահայրենասիրական աշխատանքներն օրինակելիորեն կազմակերպելու համար Բեժանյանը պարգևատրվել է ԴՕՍԱԱՖ-ի Կենտկոմի, ԽՍՀՄ պատերազմի վետերանների կոմիտեի, «Ուչիտելսկայա գազետայի», ՀԽՍՀ լուսավորության նախարարության պատվոգրերով և դիպլոմներով։

Պարգևներ
--------

* Հայրենական պատերազմի 2-րդ աստիճանի շքանշան

Ծանոթագրություններ
------------------

1. 1 2  Հայաստանի ուսուցիչները Մեծ հայրենականում։ 3 գիրք։ Հարությունյան, Աշոտ Հովսեփի, Մելքումյան, Հայկազ Ստեփանի, Սուքիասյան, Աղվան Ղազարի։ Երևան, «Լույս», 1987:
**Շոն Բերդի** (անգլ.՝ Sean Berdy, հունիսի 3, 1993(1993-06-03), Բոկա Ռաթոն, Ֆլորիդա,)  ամերիկյան կինոյի և հեռուստատեսության խուլ դերասան, կատակերգու։ Շոն Բերդին նկարահանվել է Հրապարակ 2[en] ֆիլմում, իսկ ճանաչում է ստացել ի շնորհիվ «Նրանց շփոթել էին հայրենի տանը» հեռուստասերիալի, որտեղ մարմնավորել է Էմետին։ Այդ դերի համար 2011 թվականին Շոնին արժանացրել են «Լավագույն երիտասարդ դերասան» մրցանակին, իսկ ֆիլմը համարվել է «Տարվա հեռուստասերիալ»։

Կենսագրություն
--------------

Շոն Բերդին ծնվել է 1993 թվականի հուլիսի 3-ին ԱՄՆ-ի Ֆլորիդա նահանգի Բոկա Ռատոն քաղաքում։ Նա էկրաններին է հայտնվել 2005 թվականից։ Շոն Բերդիի դեբյուտը համարվում է «Հրապարակ 2» (The Sandlot 2) ընտանեկան կատակերգությունում ստացած Սեմի դերը։ Հաջորդ տարում դերասանը նկարահանվել է «Bondage» կենսաբանական դրամայում, որտեղ նրա խաղակիցներն էին Մայքլ Անգարանոն, Իլիանա Դագլասը և Գրաֆին Դանը։ Դրանից հետո Շոնը նկարահանվում է երկու ֆիլմերում՝ *The Deaf Family* և *The Legend of the Mountain Man*, ինչպես նաև Sprint Relay ընկերության գովազդային հոլովակում։

Դերերի մեծամասնությունը Շոնը կատարել է Ամերիկյան ժեստերի լեզվով (իր հայրենի լեզուն)։ Խուլ հնդիկների համար դպրոցի երկրորդ կուրսում սովորելու տարիներին նա հաղթում է «Ամերիկայի պարոն խուլ երիտասարդ-2010» մրցույթում։ Բերդին երգում է դպրոցի «Vibrations» կոչվող խմբում։

2011 թվականը շրջադարձային էր Շոն Բերդիի համար։ Նրան հրավիրել էին նկարահանվելու «Նրանց շփոթել էին հայրենի տանը» հեռուստասերիալում։ Ծրագիրը մեծ հաջողություն է գրանցում հեռուստադիտողների կողմից, և 2012 թվականի վերջին նրանց դատին է ներկայացվում 30 սերիա։

Ֆիլմագրություն
--------------

* Անապատ 2 (2005)՝ Սեմի
* Bondage (2006)՝ երիտասարդ Տրեյ
* The Legend of the Mountain Man (2008)՝ Նիկ
* The Deaf Family (2008)՝ Ուեզլի
* Նրանց շփոթել են ծննդատանը (սերիալ, 2011-2017)՝ Էմեթ Բլեդսոու

Արտաքին հղումներ
----------------

* Պաշտոնական կայք
* Շոն Բերդի Internet Movie Database կայքում

Ծանոթագրություններ
------------------

1. ↑  «Bio – Sean Berdy – Official Website». Վերցված է 2012 թ․ մայիսի 3-ին.
2. ↑  «'*Switched at Birth': Meet Katie LeClerc and Sean Berdy, hearing-impaired stars* (2011)». Վերցված է 2011 թ․ հուլիսի 16-ին.
3. ↑  Kevin Mulcahy Jr. (2012 թ․ մարտի 6). «INTERVIEW: SWITCHED AT BIRTH's Sean Berdy Talks Acting, Performing and Playing The Deaf James Dean». *welovesoaps.net*. Վերցված է 2012 թ․ մարտի 6-ին.
4. ↑  «2010 Deaf Teen America Pageant (2010)». Վերցված է 2011 թ․ հուլիսի 16-ին.
5. 1 2  «2010 Deaf Teen America Pageant (2010)». Արխիվացված է օրիգինալից 2011 թ․ սեպտեմբերի 29-ին. Վերցված է 2011 թ․ հուլիսի 25-ին.
**Ջուլիա դի Վիտա** (իտալ.՝ Giulia Di Vita, նոյեմբերի 24, 1984(1984-11-24), Պալերմո, Իտալիա), իտալացի քաղաքական գործիչ, Իտալիայի պատգամավորների պալատի պատգամավոր։

Կենսագրություն
--------------

Մասնագիտությամբ ինժեներ է։ 2012 թվականի մայիսի 6-ին և 7-ին եղել է Պալերմոյում կայացած ավագանու ընտրությունների մասնակից՝ առաջադրված «Հինգ աստղերի շարժում» կուսակցությունից, ստացել է 228 ձայն և չի ընտրվել։ 2013 թվականի մարտի 19-ին խորհրդարանական ընտրությունների արդյունքում Իտալիայի «Սիցիլիա 1» ընտրատարածքից ընտրվել է Պատգամավորների պալատում՝ ներառվելով «Հինգ աստղերի շարժում» կուսակցության ցուցակում։ 2013 թվականի մայիսի 7-ից 12-րդ հանձնաժողովի (սոցիալական հարցերի) անդամ է։

2016 թվականի նոյեմբերի 28-ին Պալերմոյի դատախազությունը հետաքննություն էր սկսել 2012 թվականի ընտրություններում «Հինգ աստղերի շարժման» թեկնածուներին սատարող ստորագրությունների կեղծման փաստով, ինչի հետևանքով նոյեմբերի 29-ին «Հինգ աստղերի շարժում» կուսակցությունից ընտրված պատգամավորների գործունեությունը ժամանակավորապես դադարեցվել էր դատարանի որոշմամբ։ 2017 թվականի ապրիլի 14-ին Բեպպե Գրիլլոն շարժման բլոգում հայտնել էր, որ կխնդրի դատարանին հայտնել շարժման նկատմամբ նոր պատժամիջոցների և Պատգամավորների պալատում կուսակցության պատգամավորների գործունեության դադարեցման ընթացակարգի մասին։

2017 թվականի ապրիլի 18-ին Ջուլիա դի Վիտան և Ռիկարդո Նուտին լքել են «Հինգ աստղերի շարժումը» և անցել Պատգամավորների պալատի Խառը խումբ՝ չմիանալով Խառը խմբի ներսում որևէ խմբակցության։

Ծանոթագրություններ
------------------

1. ↑  «M5S - Firmopoli, Mannino e Nuti non rispondono ai pm. Anche Giulia Di Vita indagata | l'Unità TV». *web.archive.org*. 2016 թ․ նոյեմբերի 28. Արխիվացված է օրիգինալից 2016 թ․ նոյեմբերի 28-ին. Վերցված է 2020 թ․ օգոստոսի 23-ին.
2. ↑  «M5S, firme false: sospesi Nuti, Mannino e Di Vita». *Agi* (իտալերեն). Վերցված է 2020 թ․ օգոստոսի 23-ին.
3. ↑  «Luigi Di Maio spiega il Reddito di cittadinanza a #RenziPinocchio» (իտալերեն). Blog di Beppe Grillo. 2017 թ․ ապրիլի 14. Արխիվացված է օրիգինալից 2017 թ․ ապրիլի 15-ին. Վերցված է 2017 թ․ ապրիլի 14-ին.
4. ↑  «Firme false 5Stelle: si autosospende Mannino, Nuti e Di Vita al gruppo misto» (իտալերեն). Repubblica.it. 2017 թ․ ապրիլի 19. Վերցված է 2017 թ․ ապրիլի 19-ին.

Արտաքին հղումներ
----------------

* Էջն Իտալիայի պատգամավորների պալատի կայքում (իտալ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջուլիա դի Վիտա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |

 |